Димитър Донев
Зимно пътуване

chitanka.info

Бели пътища,

бели дървета

и забързани

бели

бърда…

На ледунка

край бързея свети

закъсняла,

дъждовна следа.

Изтънял е

под клоните мрака.

Не тече.

И разбирам сега,

че на тая земя

ме очаква

път извит

като бяла дъга.

Някой още

на прага ме пита:

„Ще се върнеш ли?“

Сипе се сняг

и засипва

вихрушка следите,

разпилени

в среднощния бяг.

Бели пътища,

бели дървета

и забързани

бели

бърда…

Пада сняг

и съвсем неусетно

ме докосва

безсънна звезда.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.